Paġna Fis-26 ta' Frar 2016 il-Kummissjoni rċeviet notifika ta' konċentrazzjoni proposta bejn GIP, CPPIB u Asciano Businesses. Fit-18 ta' Marzu 2016, il-parti(jiet) notifikanti infurmaw lill-Kummissjoni li hi/huma kienet/kienu qed tirtira/jirtiraw in-notifika. Il-Blokok disponibbli huma delimitati mill-koordinati ġeografiċi li ġejjin (WGS84): L-applikazzjonijiet għal-liċenzji għall-esplorazzjoni tal-idrokarburi u l-liċenzji għall-esplojtazzjoni sussegwenti tal-idrokarburi għandhom jiġu sottomessi lil: Id-deċiżjoni dwar l-applikazzjonijiet għal dan it-tielet ħruġ ta' liċenzji madwar il-kosta ta' Ċipru se tittieħed mill-Kunsill tal-Ministri tar-Repubblika ta' Ċipru u mistennija ssir fi żmien sitt xhur mid-data tas-sottomissjoni tal-applikazzjonijiet imsemmija f'dan l-Avviż. L-għoti ta' awtorizzazzjonijiet mill-Kunsill tal-Ministri, li huwa l-awtorità kompetenti, se jsir mingħajr preġudizzju għad-dispożizzjonijiet tal-Artikolu 3(6) tad-Direttiva 94/22/KE. Noti ta' gwida dettaljati u kwalunkwe informazzjoni ulterjuri dwar is-sottomissjoni tal-applikazzjonijiet, jistgħu jintalbu mill-uffiċċju tas-Segretarju Permanenti tal-Ministeru tal-Enerġija, il-Kummerċ, l-Industrija u t-Turiżmu, 1421 Nikosija, Ċipru, tel: +357 22409310, faks: +357 22409348, Email: Third.LR@mcit.gov.cy Mingħajr preġudizzju għall-applikazzjoni tad-dispożizzjonijiet dwar is-sigurtà nazzjonali, tal-Artikolu 2(2) tad-Direttiva 94/22/KE, ir-Repubblika ta' Ċipru b'dan tinnotifika lill-partijiet kollha interessati li l-kriterji, li għandhom jintużaw meta jingħataw l-awtorizzazzjonijiet għall-prospettar, l-esplorazzjoni u l-produzzjoni ta' idrokarburi, huma: il-kapaċità teknika u finanzjarja tal-applikanti; il-modi li bihom l-applikant beħsiebu jwettaq l-attivitajiet li huma speċifikati fil-liċenzja; il-kontribuzzjoni finanzjarja li l-applikant qed joffri sabiex jikseb il-liċenzja; kif ukoll, kwalunkwe nuqqas ta' effiċjenza u ta' responsabbiltà, li l-applikant ikun wera taħt kwalunkwe liċenzja jew awtorizzazzjoni preċedenti ta' kwalunkwe xorta, fi kwalunkwe pajjiż madwar id-dinja. Jekk, wara l-evalwazzjoni skont il-kriterji msemmija hawn fuq, żewġ applikazzjonijiet jew aktar ikollhom mertu ndaqs, il-proposti tal-applikanti dwar il-ħarsien tas-sikurezza pubblika, is-saħħa pubblika, is-sigurtà tat-trasport, il-ħarsien ambjentali, il-ħarsien ta' riżorsi bijoloġiċi u tat-teżori nazzjonali li għandhom valur artistiku, storiku jew arkeoloġiku, is-sikurezza tal-installazzjonijiet u l-ħaddiema u l-ġestjoni ppjanata tar-riżorsi idrokarburi, se jiġu meqjusa. Skont l-Artikolu 5(2) tad-Direttiva 94/22/KE, tagħrif dwar il-kundizzjonijiet u r-rekwiżiti dwar it-twettiq jew it-terminazzjoni tal-attività, li japplikaw għat-tip ta' awtorizzazzjonijiet li jkunu se jingħataw, jinsab fil-leġiżlazzjoni rilevanti u f'Kuntratt Mudell tal-Esplorazzjoni u l-Produzzjoni Konġunti, li se jkun disponibbli fuq is-sit web tal-Ministeru tal-Enerġija, il-Kummerċ, l-Industrija u t-Turiżmu f'dan is-sit elettroniku: www.mcit.gov.cy (tel.: +357 22409310, faks: +357 22409348, email: Third.LR@mcit.gov.cy).
Extracted from C_110_2016.html